**PREDSTAVITEV RASTLINE**

Pri uri slovenščine boste še kar pri rastlinah. Včeraj ste se seznanili z opisom rastline. Spoznali ste, da v *opisu rastline napišete: vrsto rastline, latinsko ime in družino, njeno velikost, iz kateri delov je, kdaj cveti, kdaj dozorijo plodovi, kje raste, za kaj jo uporabljamo.*

Kakšna pa je razlika med **opisom** in **predstavitvijo** rastline?

PREDSTAVITEV: UVOD, JEDRO in ZAKLJUČEK

Pri predstavitvi dodate še UVOD (npr. katero rastlino boste opisali, zakaj) in ZAKLJUČEK (kakšna zanimivost v povezavi z rastlino).

V JEDRU pa povzamete opis rastline.

V **učbeniku na strani 103 preberite** osnutek govornega nastopa Mamin ginko.

Bodite pozorni na **zgradbo besedila: uvod, jedro, zaključek.**

*Preden začnete s pisanjem osnutka, izdelajte miselni vzorec.*

Izberite rastlino, ki jo dobro poznate ali se vam zdi zanimiva. Podatke o njej lahko poiščeš na spletu ali v različnih knjigah.

IZDELAJTE MISELNI VZOREC. Bodite pozorni na vrstni red opisovanja. Označite si ga na miselnem vzorcu.

Pozorno si oglejte miselni vzorec o ginku v DZ na strani 102. Miselni vzorec v obliki plakata vam je v veliko pomoč pri govornem nastopu. *Reši 1. nalogo v DZ na strani 105.*

Pred sošolci boš imel govorni nastop predstavitev rastline.

Pomagaj si z vsebino zapisa na naslednji strani. **Govorni nastop pripravi do srede, 22. aprila 2020.** V pogled mi lahko že prej pošlješ miselni vzorec ali pa osnutek govornega nastopa.

**PRIPRAVA NA GOVORNI NASTOP**

* Izberi poljubno rastlino – drevo, grm, travo, cvetlico in bi bila zanimiva za predstavitev.
* Katero rastlino si izbral?
* Zakaj si se odločil prav zanjo?
* V katero vrsto sodi rastlina?
* Katero je njeno znanstveno ime?
* V katero družino jo uvrščamo?
* Do katere višine zraste?
* Iz katerih delov je grajena?
* Kaj je značilno za posamezne dele te rastline?
* Kdaj cveti?
* Kdaj dozorijo plodovi?
* Kje raste?
* Za kaj jo uporabljamo?
* Kaj zanimivega si še spoznal o tej rastlini?

S pomočjo odgovorov, ki si jih zapisal, oblikuj miselni vzorec. Pri zapisovanju si pomagaj z učbenikom.

S pomočjo miselnega vzorca, ki si ga izdelal, napiši osnutek govornega nastopa. Upoštevaj UVOD, JEDRO in ZAKLJUČEK.

Vadi pripovedovanje.

**Kriteriji ocenjevanja za govorni nastop**

|  |  |
| --- | --- |
| **KRITERIJ ZA OCENJEVANJE GOVORNIH NASTOPOV** |  |
| Učenec pripoveduje v času od 3 do 5 minut. |  |
| **1.Vsebina:** |
| Členjena na uvod, jedro in zaključek. Zanimiva, jedrnata, razumljiva, navedeni so vsi bistveni podatki, upoštevano je zaporedje. |  |
| **2. Govor, stik s poslušalci, učinkovitost uporabe pomagal**Učenec govori: |
| Razločno, razumljivo, naravno, tekoče, dovolj glasno. Občasno in učinkovito si pomaga s pisnim osnutkom. Ohranja stik s poslušalci, drža telesa je sproščena. |  |
| **3. Jezikovna ustreznost in pravilnost**Učenec govori: |
| Knjižno. Oblikuje bogate povedi. Ne dela jezikovnih napak. |  |